Գալինա Աքսյոնովա

Գալինա Աքսյոնովա (ռուս.՝ Гали́на Влади́мировна Аксёнова, մարտի 23, 1960(1960-03-23), Մոսկվա, ԽՍՀՄ), ռուս պատմաբան, պատմական գիտությունների դոկտոր, դոցենտ, գրող և հրապարակախոս։ Մի շարք գիտահանրամատչելի գրքերի, մենագրությունների և ռուս նկարիչների կենսագրությունների, ինչպես նաև` ավելի քան 200 հոդվածների հեղինակ, որոնք հրատարակվել են 1986 թվականից մինչև 2015 թվականը։ Այդ աշխատությունների թվում են մանկավարժական պրակտիկայում օգտագործվող մի շարք ուսումնամեթոդական և գիտական աշխատանքներ, ինչպես նաև` դոկտորական դիսերտացիաների հիմնական գիտական արդյունքների հրապարակումների համար բարձրագույն որակավորման հանձնաժողովի կողմից առաջարկվող հրատարակություններում հոդվածներ։


== Կենսագրություն ==
Գալինա Աքսյոնովան ծնվել է 1960 թվականի մարտի 23-ին, Մոսկվայում։ 1982 թվականին ավարտել է Վլադիմիր Լենինի անվան Մոսկվայի մանկավարժական պետական համալսարանի պատմական ֆակուլտետը՝ «Պատմություն և հասարակագիտություն» մասնագիտությամբ։ Դպրոցում աշխատել է որպես ուսուցիչ, այնուհետև՝ Վլադիմիր Լենինի անվան ԽՍՀՄ պետական գրադարանի ձեռագրերի բաժնում (1992 թվականից՝ Ռուսաստանի պետական գրադարան)` որպես ավագ գիտաշխատող։
1992 թվականին Վլադիմիր Լենինի անվան մանկավարժական պետական համալսարանում Գալինա Աքսյոնովան «Նիժնի Նովգորոդի ժողովրդական գրքային մշակույթ, 19-րդ դարի ավարտ - 20-րդ դարի սկիզբ» թեմայով պաշտպանել է թեկնածուական դիսերտացիան՝ Հայրենական պատմություն մասնագիտացմամբ։ 1999 թվականից սկսել է դասավանդել նույն համալսարանի պատմության ֆակուլտետում։ 2011 թվականին պաշտպանել է դոկտորական ատենախոսություն՝ «19-րդ դարից մինչև 20-րդ դարի սկզբի գրքային ժողովածուները և ռուսական ձեռագիր գրքերը՝ աղբյուրագիտական և պատմագիտական վերլուծության տեսական-մեթոդաբանական և կիրառական խնդիրները» թեմայով։ 2013 թվականին որակավորման բարձրացման դասընացներ է անցել Մոսկվայի մանկավարժական պետական համալսարանում, այնուհետև 2014 թվականին դասընթացներ՝ «Խառը ուսուցման համար LMS Moodle հնարավորությունների օգտագործում» ծրագրով։
Աքսյոնովայի մասնագիտական հետաքրքրությունների շրջանակը լայն է՝ ուղղափառ մշակույթի պատմություն, 19-րդ դարից մինչև 20-րդ դարի սկզբի Ռուսաստանի պատմություն, 19-րդ դարի գրքային մշակույթ, հնագրություն և այլն։


== Ընտրյալ մատենագիտություն ==
Молитвослов княгини М. П. Волконской работы академика живописи Фёдора Солнцева (М., 1998. — 445 с., ISBN 5-7471-0010-6) — составление, вступление, публикация текста и комментарии.
Иллюстрированная хроника России (М., 2001. — 815 с., ISBN 5-17-015936-6) — в соавторстве с В. А. Волковым.
Заказчики и читатели рукописных книг конца XVIII — начала XX веков (М., 2001. — 236 с., ISBN 5-85810-041-1)
Житие преподобного Сергия, Радонежского чудотворца: Миниатюры из лицевого жития конца XVI века собрания Ризницы Троице-Сергиевой Лавры (М., 2003. — 316 с., ISBN 5-89709-008-4) — составление, вступительная статья, комментарии.
Русские полководцы (М., 2004. — 208 с., ISBN 5-17-021766-8) — в соавторстве с В. А. Волковым.
Русский книжный стиль. Этюды о книгах и книжниках (М., 2004. — 288 с., ISBN 5-89709-012-2)
Русский стиль: Гений Фёдора Солнцева (М., 2009. — 392 с., ISBN 978-5-387-00083-6)
Русская рукописная книжность в историко-культурных процессах конца XVIII — начала XX веков (М., 2010. — 256 с.)
Русская книжная культура на рубеже XIX—XX веков (М., 2011. — 200 с., ISBN 978-5-4263-0063-7)
Андрей Рябушкин (М., 2012. — 96 с., ISBN 978-5-404-00297-3)


== Ծանոթագրություններ ==


== Արտաքին հղումներ ==
Статья Archived 2020-03-21 at the Wayback Machine. в энциклопедии «Всемирная история»
«Галина Владимировна Аксёнова»։ На сайте «МПГУ» 
«Аксёнова Галина Владимировна»։ На сайте «Интернациональный Союз писателей»  
«Аксенова Галина Владимировна»։ 2009։ էջեր С. 40